**ПРИВРЕМЕНИ ПРЕСТАНАК**

**ПРАВА НА БАВЉЕЊЕ АДВОКАТУРОМ**

Захтев за утврђивање спречености за рад се подноси у писаној форми (откуцан и одшампан) потписан, са печатом адвоката и садржи:

* Податак о почетку и трајању привременог престанка рада;
* Разлог због кога се исти подноси ( са одговарајућим доказима);
* Име и презиме колеге адвоката, кога предлаже за привременог заменика (то може бити само адвокат уписан у Именик адвоката исте адвокатске коморе);

Привремени престанак права на бављење адвокатуром почиње да тече најраније од дана поднето захтева (чл. 190 Статута Адвокатске коморе Србије)

***Чл. 39 Закона о адвокатури***

***чл. 188. Статута Адвокатске коморе Србије***

*Адвокат има право на привремени престанак права на бављење адвокатуром :*

*1) због стручног усавршавања или др.оправданих разлога док трају разлози*

*2) за време привремене спречености услед болести, породиљског одсуства, одсуства за негу детета и др. здравствених разлога*

*3) због избора за народног посланика или одборника, у трајању посланичког или одборничког мандата*

*Адвокат је дужан да најкасније* ***30 дана пре почетка коришћења права из ст.1 тач.1 овог члана*** *и* ***у року од 30 дана од настанка привремене спречености из ст. 1 тач.2 и 3 овог члана******достави*** *надлежној адвокатској комори* ***образложен захтев за одговарајућим доказом*** *и* ***подацима о почетку и трајању привременог престанка рада****.“*

***чл. 191. Статута Адвокатске коморе Србије***

*У периоду коришћења права на привремени престанак права на бављење адвокатуром, адвокат који то право користи задржава статус адвоката,* ***плаћа чланарину надлежној адвокатској комори, а мирују му права и дужности адвоката.***

*Адвокат који користи права на привремени престанак права на бављење адвокатуром* ***дужан је да депонује адвокатску легитимацију у служби адвокатске коморе.***

*Адвокатска комора је дужна да о коришћењу права на привремени престанак права на бављење адвокатуром обавести судове и надлежне државне органе.*

***чл. 143. Статута Адвокатске коморе Београда***

*…..*

*Решење о привременом одсуству уручиће се адвокату пошто Комори преда адвокатску легитимацију и легитимацију адвокатског приправника који је код њега на вежби.*

*Адвокатска легитимација ће се вратити адвокату по истеку привременог одсуства.*